Angklung

Angklung merupakan sejenis alat muzik yang diperbuat daripada buluh dalam kategori idiofon. Ia lazimnya terdiri daripada dua hingga empat tiub yang diikat pada rangka yang dikenali sebagai 'ancak'. Angklung biasanya digetarkan agar ia berlaga antara dua bahagian. Angklung tidak dipukul tetapi ia menghasilkan bunyi apabila kedua bahagian alat muzik ini berlaga ketika ia digetarkan. 

Pada 18 November 2010, UNESCO secara rasmi mengiktiraf angklung sebagai Karya Agung Warisan Kemanusiaan Lisan dan Tidak Ketara Indonesia. UNESCO telah mengiktiraf Angklung sebagai Warisan Budaya Tak Benda Indonesia.

 Asal-usul angklung 
Muzik Angklung bermula dan berasal dari Masyarakat Sunda yang kebanyakannya mendiami Jawa Barat dan Banten. Angklung telah memainkan peranan penting dalam Budaya Sunda dan telah lama dimainkan oleh orang Sunda sejak berkurun lamanya. Ia diciptamula sebagai muzik persembahan untuk tokoh rakyat yang mereka panggil dewi sri (dalam Kepercayaan Orang Sunda dahulu kala walaupun kini majoritinya beragama Islam) di Tanah Sunda. Alat muzik juga satu bentuk hiburan tradisional.

Angklung tertua yang masih hidup ialah Angklung Gubrag, dibuat pada abad ke-17 di Jasinga, Bogor. Angklung antik lain disimpan di Muzium Sri Baduga, Bandung.Awi-Awi Mandiri, The Spirit of Angklung, 2018 Tradisi angklung tertua disebut angklung buhun (angklung kuno) dari Kabupaten Lebak, Banten. Angklung buhun adalah sejenis angklung kuno yang dimainkan oleh orang Baduy di pedalaman wilayah Banten semasa upacara menuai seren taun.

Melihat ke zaman kontemporari, Pada tahun 1938, Daeng Soetigna (Sutigna), dari Bandung, mencipta angklung yang berasaskan tangga nada diatonik dan bukannya skala pélog atau sléndro tradisional. Sejak itu, angklung kembali popular dan digunakan untuk pendidikan dan hiburan, malah mungkin mengiringi alat muzik Barat dalam sesebuah orkestra. Salah satu persembahan pertama angklung dalam sebuah orkestra adalah pada tahun 1955 semasa Persidangan Bandung. Pada tahun 1966, Udjo Ngalagena, murid Daeng Soetigna, membuka Saung Angklung (Rumah Angklung) sebagai pusat pemeliharaan dan pengembangannya.

 Permainan 
Angklung biasanya terdiri daripada ancak (rangka buluh) dengan sepasang atau lebih tiub buluh yang menggelunsur dalam ancak tersebut. Tiub ini mempunyai panjang yang berbeza dan dipotong satu pertiga pada bahagian atas. Hujung kedua bahagian ditutup dengan penyumbat. Dua unjuran terpacak keluar dan dipasangkan dengan longgar kepada slot tiub melintang.

Kedua tiub disuaikan berbeza satu oktaf setiap satu (tiga tiub boleh membentuk dua oktaf atau satu kord). Apabila digetarkan, gegaran tibu menghentam dasar dan menghasilkan nada. Disebabkan setiap alat hanya menghasilkan satu nada, ia memerlukan sekumpulan angklung bagi menghasilkan irama yang lengkap.  


 Rujukan 

 Angklung Web Institute, Bandung
Keluarga Paduan Angklung Institut Teknologi Bandung  

Kategori:Alat muzik Indonesia
Kategori:Gamelan